Title: Piacok, vásárok, emberek
Description: A régi vajdasági települések piacairól, vásárairól, a helyiek termelési és táplálkozási kultúrájáról olvashatunk Silling Léda szabadkai néprajzkutató. A hiánypótló témát választó szerző az elmúlt tíz évben készített tanulmányait egészítette ki a piacokon zajló élet érdekes figuráival, eseményeivel és a szakterülethez fűződő, feljegyzésekből megismert népszokásokkal. Könyvének alapja a 2014 márciusában az ELTE-n megvédett Vásárok és vásározók a szerbiai Vajdaságban című doktori értekezése. A néprajzi gyűjtőmunka sokszínűségét jól illusztrálják az önmagukban is megálló fejezetek, amelyek történeti forrásokra alapozott, levéltári dokumentumok alapján írt önálló tanulmányoknak tekinthetők terepi kutatásokkal, mélyinterjúkkal kiegészítve. Mindegyik fényképekkel gazdagon illusztrált fejezet egyben aprólékos esettanulmány, általában egy-egy adott településre fókuszálva. Így az olvasó megismerheti Nyugat-Bácska piacközpontját, Zombort, a kupuszinai régi piacot, de olvashatunk a maradéki piacozókról, a rumai és óbecsei vásárról, a szabadkai piacok és vásárok kialakulásáról, fejlődéséről, az egykori bácskai leányvásárról, valamint a híres rétesről és mákos édességekről, ugyanis a gasztronómiát és a népi gyógyászatot érintő témák is belekerültek a kötetbe. Egyik különleges részlet például az a népi gyógyászat tárgykörében született életútinterjú, amelyik egy kupuszinai csontrakó parasztember, Gradicska István tevékenységét mutatja be, szó szerint a huszonnegyedik órában. A sajtóforrásokkal, adatközlőkkel, szakirodalommal bőségesen ellátott kötet néprajzi gyűjtemények értékes darabja lehet.
Subjects: Hungarians, Social life and customs, Markets, History, Fairs, Ethnic relations, Manners and customs
Places: Serbia, Vojvodina